GiliGold/VAD_KnessetCorpus huggingface dataset:
יעקב מרגי: היה חלק עם כן, היה חלק שלא.
יעקב מרגי: חברות השמירה רצו - אני לא יודע אם זו הסיבה, אני מניח שזו הסיבה - להימנע מהתשלום הזה.
יעקב מרגי: אגב, החוק עדיין קיים.
יעקב מרגי: אם יש פה נציג של צה"ל הוא יוכל להתייחס.
יעקב מרגי: זה מה שצריך להיות.
יעקב מרגי: אנחנו מקבלים את מה שמשרד החינוך הציע.
יעקב מרגי: לגבי המבחן - אנחנו דרשנו מבחן - - -
יגאל יאסינוב: אני רוצה להזכיר כי בכנסת השש-עשרה עמדתי בראשות תת ועדה מיוחדת שהוקמה לבדיקת תנאי העסקתם של שומרים, והיא בין היתר בדקה את הדברים האלה.
יגאל יאסינוב: אל"ף, אני רוצה להזכיר התחייבויות שלכם מאז, שהמבחנים יהיו אך ורק לסוג מאבטחי על מיוחדים.
יגאל יאסינוב: עדיין לא שמעתי שאתם מתייחסים לזה.
יגאל יאסינוב: אתם אמרתם אז- זה היה ב-2005 - שתהיה איזושהי אליטה, קרם דלה קרם של המאבטחים שהם יעברו את המבחן כי הם צריכים להיות אלה שהכי מיומנים והכי טובים.
יגאל יאסינוב: יכול להיות סיירת.
יגאל יאסינוב: אגב, פעם הייתי מאבטח במזרח ירושלים, והמשטרה יודעת שזהו קורס מיוחד מאוד למאבטחים שעוברים קורסים מיוחדים.
יגאל יאסינוב: אבל, לא היה לנו מבחן כזה, ואני לא יודע אם היינו עוברים אותו.
יגאל יאסינוב: קודם כל, זה לא רק חשד אלא זה יותר מחשד לאפליה.
יגאל יאסינוב: אני רוצה להביא כמה נקודות שמחזקים את מה שאמרת, ולמעשה אני רציתי להתחיל במה שאמרת.
יגאל יאסינוב: קודם כל, אין מבחנים לכל מחזיקי נשק במדינת ישראל.
יגאל יאסינוב: אתם לא עושים מבחן לתושב מתנחל כמוני שחי בירושלים, ויש לו תעודת רישיון נשק כי הוא חי בשכונה מיוחדת.
יגאל יאסינוב: אתם לא עושים לי בדיקה.
יגאל יאסינוב: אתם לא יודעים בכלל האם אני יודע לדבר בעברית.
יגאל יאסינוב: אתם לא עושים אותן בדיקות, כי אני לא מזמן חידשתי רישיון ואני אומר לך את זה.
יגאל יאסינוב: זה לא רק אני.
יגאל יאסינוב: אני אומר לך יותר מזה, אם ניקח סטטיסטיקה איזה כלי נשק הרג יותר אנשים תמימים, האם זה כלי הנשק שנמצאים בידיים של מאבטחים או כלי נשק שנמצאים בידיים פרטיות, אני חושב שהתשובה היא ידועה.
יגאל יאסינוב: נכון, אז היתה לי סטטיסטיקה.
יגאל יאסינוב: מהו כלי הנשק הכי רצחני במדינת ישראל?
יגאל יאסינוב: אלה הם כלי הרכב.
יגאל יאסינוב: את המבחן ברישיון נהיגה עוברים במבחר שפות.
יגאל יאסינוב: נכון שאחרי שעוברים את המבחן הטכני במבחר שפות, הולכים לטסט עם בוחן שבו מדברים עם הבוחן בעברית, ושומעים למה שהוא מבקש בעברית.
יגאל יאסינוב: אגב, אני לא זוכר אף מאבטח שלא עבר יום או יומיים קורס אבטחה.
יגאל יאסינוב: אני רוצה לומר עוד משהו שכנראה לא רציתם לספר ליושבים סביב השולחן הזה.
יגאל יאסינוב: ישנם גם שוטרים וגם שומרים, ולא רק מאבטחים.
יגאל יאסינוב: השוטרים עוברים את המבחנים, והמשטרה נותנת הנחיה ובהתאם להנחיות האלה עובדים עם כל המאבטחים.
יגאל יאסינוב: התחלת מזה שאתה לא רוצה שיפתחו לך את הבגאז' ברכב כשאתה נכנס לקניון.
יגאל יאסינוב: אני לא יודע מהי הסיבה לכך.
יגאל יאסינוב: אני מאוד מקווה שזה לא בגלל שאתה לא רוצה שמישהו יגע שם בידיים מלוכלכות.
יגאל יאסינוב: אני חושב שאתה לא פתרת את הבעיה נכון, כי המשטרה נתנה הנחיה חד משמעית לפתוח.
יגאל יאסינוב: אם תיכנס לקניון מלחה בירושלים, אתה גם תדע שלמאבטחים שעובדים שם יש הנחיה משטרה אפילו לא מכבד את חסינות חברי הכנסת.
יגאל יאסינוב: גם חבר כנסת חייב לעבור בדיקה בכניסה.
יגאל יאסינוב: אתה לא פותר את הבעיות במבחנים.
יגאל יאסינוב: למה אתה חושב ששומר צריך לעבור אותם מבחנים שצריך לעבור מאבטח?
יגאל יאסינוב: בכנסת השש-עשרה עסקנו בחוק שנקרא חוק המאבטחים או בחוק האבטחה.
יגאל יאסינוב: החוק ההוא היה צריך לפתור את הבעיה של הכרה באבטחה ושמירה כמקצוע כשהיא עומדת בקריטריונים.
יגאל יאסינוב: היא דורשת רישיון ברמה א', ב', ועד רמת על כלשהי.
יגאל יאסינוב: הדבר הזה לא קרה.
יגאל יאסינוב: הסברתם ב-2005 -2006 בוועדת העבודה שהמבחנים האלה הם חלק מקידום סטאטוס השומרים והמאבטחים.
יגאל יאסינוב: אך, הסטאטוס לא קודם.
יגאל יאסינוב: היה דוח, והדוח הזה הועבר לכל המשרדים הנוגעים בדבר.
יגאל יאסינוב: חלק מהמסקנות כובדו.
יגאל יאסינוב: לצורך העניין, המאבטחים התחילו לקבל תשלום עבור שעות נוספות, או תשלום תוספת גלובלית - זה היה חלק מהמסקנות.
יגאל יאסינוב: אבל, לצערי חלק נכבד מהמסקנות לא כובד, וזה חלק מהדברים.
יגאל יאסינוב: אין עדיין הגדרה של מאבטח כמקצוע.
יגאל יאסינוב: האנשים האלה עובדים שנים רבות והיום רטרואקטיבית באים ופוגעים בזכויות שלהם.
יגאל יאסינוב: אפליה זה חוק אחד.
יגאל יאסינוב: אבל, ישנו גם חוק אחר.
יגאל יאסינוב: יש לא רק חוק זכויות שוויון בהזדמנויות, אלא יש גם תנאי עבודה.
יגאל יאסינוב: בהתאם להסכמים קיבוציים, ובהתאם לחוקת העבודה במדינת ישראל, אסור לפגוע בזכויות עבודתך ובתנאי עבודתך, במיוחד רטרואקטיבית.
יגאל יאסינוב: פה אנחנו רואים פגיעה שהיא קובעת רטרואקטיבית, כי עבדת שנים, עברת את כל המבחנים, עמדת בכל הקריטריונים, וביום אחד בגלל גילך – לא, בגלל מוצא – כן, מתחילים לפגוע בזכויות שלך ולהוריד לך במשכורות.
יגאל יאסינוב: אתם המלצתם שכל השומרים והמאבטחים האלה ימשיכו לעבוד ללא נשק - זה מה שאומרת ההמלצה שלכם - אחרת התמונה היתה שונה לחלוטין.
יגאל יאסינוב: אתם אמרתם לעולים ותיקים, או לעולים חדשים, או לסוג אחר של אנשים, שעד היום היו יכולים להרוויח כ-20 שקלים בשעה, ואתם קבעתם לשלם להם מינימום רק בגלל היותם עולים שפעם אחת נענו לקראית מדינת ישראל ועלו ארצה, ופעם שנייה נענו לקריאת מדינת ישראל והלכו לעבוד באבטחה ובשמירה.
יעקב מרגי: כן.
יעקב מרגי: ראשית, אני רוצה להבהיר עוד הפעם שאנחנו לא מדברים על שום תקנה.
יעקב מרגי: אין תקנה בנושא הזה.
יעקב מרגי: הדבר היחיד שמופיע בחוק זה שמשרד הפנים צריך לתת רישיון, והסיבה לכך שאנחנו בעצם עוסקים בנשק.
יעקב מרגי: בזמנו הרישיון היה ניתן על-ידי משרד המשפטים, וגם היום הוא צריך להינתן על-ידי משרד המשפטים, פשוט הוא לא ניתן על-ידי משרד המשפטים.
יעקב מרגי: עד היום רוב השומרים עובדים ללא שום רישיון מטעם משרד המשפטים או משטרת ישראל מה שמחייב החוק.
יעקב מרגי: למעשה, רק במרץ 2008 הוכנס סעיף לאור ועדת כהן, לאור ועדת ברינקר שאמר ששומר שמקבל נשק, צריך להעביר אותו את אותו תהליך שעובר לפחות אדם פרטי.
יעקב מרגי: וכיוון שהוא עוסק בדבר הרבה יותר מסובך כי הוא מגן על אחרים, אז צריך שההכשרה שלו תהיה מתאימה.
יעקב מרגי: כל נושא ההכשרה נעשה עם מי שאחראי על ביטחון הפנים, ולכן אם משטרת ישראל תבוא היום ותגיד: רבותי, מבחינתי שהשומרים האלה לא ידעו עברית, ישמרו עם נשק או בלי נשק, אנחנו נגיד אמן.
יעקב מרגי: אנחנו מתייחסים לנושא של מתן הנשק בלבד.
יעקב מרגי: לכן, הקריטריונים של משרד הפנים הם לדעתנו ראויים.
יעקב מרגי: אנחנו נתנו לגופים מסוימים שמקיימים את ההכשרה.
יעקב מרגי: קיבלנו את מה שהציעו לנו כאן בהתחלה ממשרד החינוך שאנחנו ננסח יחד איתם.
יעקב מרגי: הם בטח בקיאים בתחומים האלה.
יעקב מרגי: נעשה מבחן אחיד שהוא מתואם עם משרד החינוך.
יעקב מרגי: לא, אנחנו נעשה את המבחן.
יעקב מרגי: עד היום לא נקבעה צורת המבחן, אלא מטווחי ההכשרה - - -
יעקב מרגי: כן, של מתקן מסוים.
יעקב מרגי: לא, זה לא כך.
יעקב מרגי: לא מדויק, זה מטעה.
יעקב מרגי: סליחה, ישנם 30 אנשים במדינה שקיבלו מאיתנו רישיון מיוחד כמדריכים בכירים.
יעקב מרגי: אני רוצה לציין משהו שהוא מאוד מאוד חשוב.
יעקב מרגי: לפי הנתונים שיש לנו כרגע, אחרי שחידשנו מחזור שלם של רישיונות, לא היה צמצום בכמות הנשק בחברות השמירה, אלא הפוך.
יעקב מרגי: היה גידול משמעותי בשנה הזאת, והיה גידול משמעותי גם בנושא של אתרי שמירה.
יעקב מרגי: בנוסף לזה, וגם את זה צריך לציין, אני חושב שהחברות בגלל מה שקורה כרגע מחזיקות את השומרים הרבה יותר לעומת המצב קודם כאשר החזיקו אותם תשעה חודשים וסילקו אותם.
יעקב מרגי: אם רוצים לעשות מצאי גדול, אז השיטה היתה מה שהיה בעבר.
יואל רזבוזוב: אנחנו נתחיל עכשיו רשמית.
יואל רזבוזוב: בוקר טוב לכולם.
יואל רזבוזוב: גברתי שרה, חברי הכנסת הנכבדים, ארגונים שבאו וכיבדו אותנו כאן, אני מתכבד לפתוח את הדיון החגיגי הראשון של ועדת העלייה, הקליטה והתפוצות.
יואל רזבוזוב: כמו שאמרתי לפני כן, כעולה בעצמי, כאחד שחווה את העלייה ויודע מה זה, מצאתי את התפקיד הזה כשליחות ציבורית מהמעלה הראשונה.
יואל רזבוזוב: ואני חושב שאני אוכל לפעול כאן בהרבה תחומים שקרובים לליבי ולקדם אותם.
יואל רזבוזוב: ישראל נוסדה כמדינת עולים מאז ועד היום.
יואל רזבוזוב: כל גל עלייה מביא אתו צמיחה ופריחה.
יואל רזבוזוב: ואני יכול להגיד לכם שאתמול הייתי בביקור אצל שרת הקליטה במשרד הקליטה.
יואל רזבוזוב: ידעתי שהנתונים הם כאלה, אבל לא ידעתי עד כמה העולים תורמים למדינה ועד כמה הם גורמים לצמיחה במשק.
יואל רזבוזוב: ואני לא מדבר במובנים מופשטים, אני מדבר במובנים כלכליים-פיננסיים.
יואל רזבוזוב: כמה כל גל עלייה תורם מבחינה פיננסית למשק.
יואל רזבוזוב: ביום הזה, ביום הראשון, בפתיחה החגיגית, אני רוצה לשמוע את הארגונים.
יואל רזבוזוב: לשמוע מה הבעיות, איפה אנחנו יכולים להשתפר ביחד, גם כוועדה, גם עם משרד הקליטה בראשות השרה.
יואל רזבוזוב: אני רוצה לספר לכם סיפור קטן, בתור עולה חדש לשעבר, מתי בפעם הראשונה חוויתי הרגשה שאני החזרתי למדינה.
יואל רזבוזוב: כי בסופו של דבר אנחנו תמיד רוצים יותר ויותר, אבל אנחנו גם צריכים להעריך את מה שקיבלנו.
יואל רזבוזוב: הייתי במשלחת עם הסוכנות בארצות-הברית והיה לי איזשהו ויכוח עם ישראלי שירד והוא אמר אני נתתי בצבא ומה המדינה נתנה, ומה המדינה לא נתנה.
יואל רזבוזוב: הרגשתי שהמדינה נתנה לנו המון כעולים חדשים, והיא ממשיכה לתת לנו.
יואל רזבוזוב: מתי בפעם הראשונה באמת הרגשתי שאני החזרתי?
יואל רזבוזוב: כשהייתי ספורטאי – לא בדיוק הרקע שלי בג'ודו.
יואל רזבוזוב: כמו שיושב-ראש ועדת הכנסת, צחי הנגבי אמר – הייתי קפטן נבחרת ישראל כעשר שנים, פעמיים סגן אלוף אירופה, אלוף ישראל שנים רבות.
יואל רזבוזוב: כשהייתי ספורטאי לא באמת מוכשר וכעולה חדש שחווה הרבה מאוד קשיים בדרך, גם בספורט, הייתה לי הזדמנות לייצג את המדינה בתחרות גביע העולם לבוגרים.
יואל רזבוזוב: הייתי ספורטאי מאוד צעיר, לא רצו לשלוח אותי.
יואל רזבוזוב: ויצא כך שניצחתי באיזו תחרות בארץ ומאמן הנבחרת היה מחויב לשלוח אותי.
יואל רזבוזוב: טסתי.
יואל רזבוזוב: התחרות הייתה באוסטריה, בעיר לינץ, העיר בה נולד היטלר.
יואל רזבוזוב: ואני, בתור ספורטאי צעיר ולא מוכר, באותה התחרות הפכתי לספורטאי הישראלי הכי צעיר שזכה אי-פעם בגביע העולם לבוגרים.
יואל רזבוזוב: כשעמדתי על הפודיום במקום הראשון, כשדגל ישראל היה מונף שם והתקווה התנגנה באולם וכולם עמדו, וזה היה באוסטריה – אני מזכיר עוד פעם, בעיר בה נולד היטלר – אני הרגשתי באותו רגע את השיא שלי מבחינת עולה, שאני הצלחתי להחזיר משהו למדינה שנתנה לי כל כך הרבה.
יואל רזבוזוב: ועכשיו אני כאן.
יואל רזבוזוב: ואני חושב שאני מתחיל לחוות שיאים אחרים בחיים שלי.
יואל רזבוזוב: ואני בטוח שאני אוכל לתרום למדינה כמו שתרמתי לפני.
יואל רזבוזוב: ועכשיו אני רוצה לתת את רשות הדיבור לגברתי השרה, סופה לנדבר.
סופה לנדבר: אדוני היושב-ראש, חברי הכנסת, ארגוני העולים, נציגות לשכת הקשר, הסוכנות היהודית, מי שנמצא היום כאן, קודם כל, קונסטנטין, אני כן רוצה לברך אותך.
סופה לנדבר: אני חושבת שזו אחת הוועדות הכי חשובות.
סופה לנדבר: כאשר נכנסתי למשרד לקליטת עלייה גם חשבתי מה שאתה חושב היום ומתרגש.
סופה לנדבר: זה אחד המשרדים המרתקים ביותר בשבילי.
סופה לנדבר: אני חושבת שגם בשביל המדינה.
סופה לנדבר: אני גם רוצה לברך את עובדי הוועדה, מזכירת הוועדה, מזכירות הוועדה, עובדי הוועדה, כיוון שיחד איתם אתה תצטרך לקדם את הדברים יחד עם חברי הכנסת ונציגות כל כך מכובדת.
סופה לנדבר: אני מאוד שמחה שהכניסה שלך התחילה מהמשרד לקליטת עלייה.
סופה לנדבר: אני גם שמחה להגיד לך שגיליתי אתמול – ואני מאמינה בכך – פרטנר, שותף.
סופה לנדבר: כאשר הנציגות של המשרד הציגו לך את הדברים – וכאן נמצאים אנשים בכירים מהמשרד לקליטת עלייה, הסמנכ"לית, וגם סיגל ליבוביץ', שזה הלב והראש של המשרד לקליטת עלייה.
סופה לנדבר: אני גם מזמינה אתכם שתגיעו למשרד לקליטת עלייה לביקור, ומה שאתמול אתה ראיתי ייראו גם חברי הוועדה.
סופה לנדבר: אני חושבת שהם יגלו דברים חדשים שלא גילו קודם.
סופה לנדבר: אני רוצה להגיד לך שאני שמחה שגיליתי אתמול פרטנר ושותף, ראיתי שאנחנו רואים עין בעין.
סופה לנדבר: אותן בעיות, אותם דברים שהתקדמו במשרד ושקידמנו למען מדינת ישראל.
סופה לנדבר: ואני רוצה להגיד כאן שלא פעם הופעתי בוועדה הזאת, אני היום מתרגשת, כמו כל פעם שאני מגיעה לוועדה הזאת.
סופה לנדבר: כאן התחלתי את הקריירה הפוליטית שלי.
סופה לנדבר: כאן הייתי חברה לא קדנציה אחת.
סופה לנדבר: אני חושבת שזו ועדה מאוד מעניינת, היא יכולה להעלות את נושא קליטת העלייה ברמה שהיא צריכה להעלות.
סופה לנדבר: אני רוצה להגיד לך שאני מאמינה שהעלייה היא נכס של מדינת ישראל ולא נטל.
סופה לנדבר: בקדנציה הקודמת הצלחנו להוכיח את זה.
סופה לנדבר: ואיך אומרים בשיר?
סופה לנדבר: הדלקנו אור גם בדימונה גם בדגניה.
סופה לנדבר: אני מאמינה שהעלייה בנתה את המדינה.
סופה לנדבר: גלי העלייה קידמו את מדינת ישראל.
סופה לנדבר: ואני גם מאמינה שכאשר קרה משבר כלכלי בכל העולם, העלייה לא נתנה – וגל העלייה האחרון, ומסה של אנשים חדשים אטרקטיביים, צעירים, אנשים שעובדים, הם לא נטל למדינת ישראל, הם קידמו את המדינה בצורה כזאת שהפכו את המדינה למדינה כלכלית מוצלחת.
סופה לנדבר: ואני מאמינה בזה.
סופה לנדבר: אני מאמינה שאנחנו נמשיך עם קצב העלייה.
סופה לנדבר: אנחנו נמשיך עם איכות קליטת העלייה בארץ, וכך סיכמנו אתמול אתך.
סופה לנדבר: אני מאמינה שעם העלייה המדינה מרוויחה, והמדינה באמת מרוויחה.
סופה לנדבר: אתמול ראית מה המדינה מקבלת כאשר עולים איכותיים מגיעים.
סופה לנדבר: הם הופכים להיות לנכס כלכלי, וכך אני מאמינה.
סופה לנדבר: נמשיך לעסוק בדברים של עידוד עלייה, נמשיך בקליטה מוצלחת ונחיתה רכה.
סופה לנדבר: ונמשיך עם נוער וסטודנטים, חיילים, ולא רק בודדים.
סופה לנדבר: חיילים, עולים.
סופה לנדבר: אנחנו נמשיך עם תושבים חוזרים.
סופה לנדבר: עם קצב עלייה.
סופה לנדבר: עם דיור, תעסוקה ולימוד השפה העברית, שבלעדיו אין הצלחה בעלייה.
סופה לנדבר: ואני מאחלת לך, יחד עם ארגוני העולים, יחד עם החברים בוועדה, יחד עם כל הנציגות הרבה שנמצאת כאן, הצלחה רבה ושיתוף פעולה עם מי שנמצא כאן.
סופה לנדבר: ואנחנו נשתף פעולה – אתה כמחוקק, אני כשלטון, מבצעת.
סופה לנדבר: נעשה את הדברים יחד למען מדינת ישראל.
סופה לנדבר: כך אני מאמינה.
סופה לנדבר: תצליח.
סופה לנדבר: אני באמת שמחה שעולה חדש – לא מזמן עולה חדש – מצליח לעמוד בראש ועדה, ועדה חשבוה בעיני כאן בכנסת ישראל.
סופה לנדבר: נמשיך למען הצלחתה של המדינה, למען עלייה, למען קליטה מוצלחת.
יואל רזבוזוב: תודה רבה.
יואל רזבוזוב: תודה רבה לשרה סופה לנדבר.
יואל רזבוזוב: אני רוצה להצטרף אליה.
יואל רזבוזוב: אני לא אוכל להצליח כאן ללא הצוות שלי בוועדה בראשות המנהלת דנה גורדון, וללא העוזרים שלי כאן.
יואל רזבוזוב: ללא חברי הוועדה, חברי הכנסת, שלהם אני אתן עכשיו לומר כמה מילים לגבי מה שהם מרגישים ואיך הם רואים את הוועדה הזאת.
יואל רזבוזוב: ואז אנחנו נעבור לשמוע את הארגונים כדי שנוכל להיות פתוחים אליכם 24 שעות.
יואל רזבוזוב: לארגונים ולעולים החדשים, אני מדבר על כולם, אני כולל את כולם.
יואל רזבוזוב: נתחיל לפי הסדר.
יואל רזבוזוב: חיליק.
יחיאל חיליק בר: קודם כל, כבוד השרה, בהחלט צריך לפרגן למשרד העלייה והקליטה על עבודה ברוכה וקדושה, שאני מכיר ועוסק בה הרבה שנים.
יחיאל חיליק בר: וגם אותך אני מכיר ומוקיר.
יחיאל חיליק בר: ובהחלט לברך אותך, ידידי יואל רזבוזוב – אני גם אומר את זה נכון – על זה שבחרת בוועדה הזו.
יחיאל חיליק בר: אני גם בחרתי, התעקשתי להיות בוועדה הזאת, שלא תמיד נתפסת – אגב, צריך לציין, נמצא פה גם ג'וש שוורץ, נציג הסוכנות, שעושה עבודה לא פחות חשובה בנושא העלייה.
יחיאל חיליק בר: היינו גם עדים לעבודה הזאת במשלחת שהיינו שותפים לה גם יואל וגם אנוכי.
יחיאל חיליק בר: יישר כוח על זה.
יחיאל חיליק בר: אבל אני בחרתי בה כי אני חושב שהוועדה הזאת מעבר להיותה עם השם או עם הדברים הטכניים שהיא עושה בשביל לקלוט עלייה, היא נוגעת בעצבים הכי רכים של החברה הישראלית.
יחיאל חיליק בר: כי עולים שמגיעים לארץ – יש את איך שאנחנו מקבלים אותם, יש את איך שהם תופסים שמקבלים אותם.
יחיאל חיליק בר: ויש הרבה יותר בעיות מטכניקות של קבלה לארץ.
יחיאל חיליק בר: אני הייתי בקשר הדוק גם עם ארגוני עולים, גם עם הקהילה האתיופית – נמצא פה שמעון סולומון – שנמצאת במאבקים מאוד ארוכים וקשים לא רק בחבלי הקליטה, בדברים הטכניים, אלא גם בקבלה עצמה בחברה ואיך שתופסים אותם.
יחיאל חיליק בר: הם חשים גזענות, הם חשים קיפוח.
יחיאל חיליק בר: תחושות שחשו גם אבא שלי, שעלה ממרוקו, ואמא של יואל, שעלתה מברית-המועצות.
יחיאל חיליק בר: ואולי גם אתה, שעלית בארצות-הברית חשת ככה, אני לא יודע.
יחיאל חיליק בר: אני בטוח שכל עולה שבא – אנחנו מגיעים לארץ זרה כתיירים ומרגישים לא שייכים.
יחיאל חיליק בר: בטח בן-אדם שצריך להישאר פה ולהיקלט מרגיש גם כן ככה.
יחיאל חיליק בר: יכול להיות שמשרד הקליטה – וגם הוועדה הזאת, יואל, צריכה לחשוב לגעת בדברים שהם מעבר לטכניקות.
יחיאל חיליק בר: אולי בקמפיינים פנים ישראלים על איך לקבל פנים של זרים שמגיעים לפה ולא מוטמעים מספיק בחברה.
יחיאל חיליק בר: על איך לצמצם תופעות של גזענות.
יחיאל חיליק בר: על איך המשרד הזה יכול בתוך מערכות החינוך של ישראל לקדם בברכה ילד שחור שפתאום מגיע לכיתה והם לא ראו דבר כזה.
יחיאל חיליק בר: ואני אומר לך שמהרבה שיחות שהיו לי עם הקהילה האתיופית – שמעון מכיר את זה – הרבה יותר משמפריעים להם דברים טכניים, מפריע להם איך החברה מסתכלת עליהם.
יחיאל חיליק בר: הם חשים באמת בגזענות, בניכור.
יחיאל חיליק בר: אני בטוח שזה קרה גם כן במידה לא קטנה לעולים מברית המועצות.
יחיאל חיליק בר: ויכול להיות שמדינת ישראל חושבת יותר – וזה בטח לא פחות חשוב – על התנאים הפיזיים שהם נקלטים בה, ופחות על תנאים הרוחניים, הרגשיים, הפסיכולוגיים שצריכים לתת לקהילות החשובות האלה שמגיעות.
יחיאל חיליק בר: אני יודע שהסוכנות עכשיו במבצע ממש אחרון כדי להעלות את כל יהודי אתיופיה, עד האחרון שבהם.
יחיאל חיליק בר: עד מתי ג'וש?
ג'וש שוורץ: ספטמבר.
סופה לנדבר: אוגוסט.
יחיאל חיליק בר: עד אוגוסט.
יחיאל חיליק בר: השנה?
ג'וש שוורץ: כן, כן, עכשיו.
יחיאל חיליק בר: עד אוגוסט השנה.
יחיאל חיליק בר: ואז באמת יהיו פה כל אחינו מאתיופיה.
יחיאל חיליק בר: אני לחלוטין מתכוון להתמסר לעבודה בוועדה הזאת.
יחיאל חיליק בר: ואני מאחל לך המון הצלחה.
יחיאל חיליק בר: אני חושב שלא היית צריכה לגמגם כשאמרת אחת הוועדות החשובות.
יחיאל חיליק בר: זאת אחת הוועדות החשובות שיש פה.
יחיאל חיליק בר: היא באמת נוגעת בעצבים של החברה הזאת.
יחיאל חיליק בר: אני כמובן לרשותך בעבודתך כשרה.
יחיאל חיליק בר: יואל, המון הצלחה.
יחיאל חיליק בר: יש לנו הרבה אמונה בך.
יחיאל חיליק בר: יישר כוח.
יואל רזבוזוב: תודה, ידידי, חבר הכנסת חיליק בר.
סופה לנדבר: הצטרף מנכ"ל המשרד לקליטת עלייה.
סופה לנדבר: ו"נפש בנפש", ארגון שעוסק בעידוד עלייה.
סופה לנדבר: מי עוד?
יואל רזבוזוב: ג'ורג' דובין, מנהל אגף קליטה מנתניה.
יואל רזבוזוב: אני שימשתי כחבר מועצת העיר בנתניה לפני כן, כך שאני מכיר.
יואל רזבוזוב: עולה חדש, דב ליפמן, חברי.
דב ליפמן: נכון.
דב ליפמן: השר הזכיר עכשיו את "נפש בנפש".
דב ליפמן: כאשר אני ירדתי מהמטוס לפני שמונה שנים וחצי, ממטוס של "נפש בנפש" - - -
יואל רזבוזוב: אז הוא עדיין נחשב לעולה חדש, תיאורטית.
דב ליפמן: כן.
דב ליפמן: הבן שלי מזכיר לי כל הזמן שיש לו את הזכויות בבגרויות כי עדיין – תוך עשר שנים.
דב ליפמן: בוודאי לא חלמתי שאני אהיה פה כחבר כנסת.
דב ליפמן: וזה כבוד גדול להיות פה בוועדה, שבאופן יום-יומי נוגעת למשפחה שלי, לחברים שלי, לשכנים שלי.
דב ליפמן: קודם כל, תודה רבה לשרה על כל התמיכה והעזרה.
דב ליפמן: וברכות יואל, חבר הכנסת רזבוזוב, על המינוי.
דב ליפמן: אני פה כנציג של מאוד מאות אלפי דוברי אנגלית, אבל לא רק של דוברי אנגלית.
דב ליפמן: אני הייתי ברוסיה ב-92', אני חושב שבמשך הקיץ, כדי לעזור לעולים, להכין אותם לעלייה שלהם.
דב ליפמן: כאשר למדתי בישיבה פה בארץ ב-91', כאשר הגיעו האתיופים ב"מבצע שלמה", אני הלכתי כל יום למלון "דיפלומט" להתנדב ולעזור להם.
דב ליפמן: וגם נסעתי לגונדר לפני שנה לראות את המצב שם.
דב ליפמן: אז כל הנושא של העלייה בכל האוכלוסיות ובכל המגזרים – חשוב מאוד שיהיה שיתוף פעולה בינינו לבין כל הארגונים, ויש המון דברים שאפשר לעשות.
דב ליפמן: במשך רק שלושה חודשים בתפקיד, אני חושב שכולנו שמענו מכל העולים ופניות הציבור, ויודעים את הבעיות ויודעים איך אנחנו יכולים לשפר את המצב.
דב ליפמן: כולי תקווה שאנחנו יכולים לעזור למשרד ולהתקדם בכל מיני דברים שנוגעים לעולים.
דב ליפמן: גם הנושא של התפוצות זה חלק חשוב מאוד.
דב ליפמן: שמעתי במשך שנים כבר שיש אוכלוסיות בכל התפוצות שרוצים לחזק את הקשר עם מדינת ישראל, וזה חשוב מאוד שאנחנו נעשה המון פרויקטים כדי לעזור להם.
דב ליפמן: הם יכולים לחזק אותנו, אנחנו יכולים לחזק אותם.
דב ליפמן: בעזרת ה', דרך הוועדה אנחנו יכולים לעזור, כמו שאמרתי, למשרד.
דב ליפמן: ושנעשה המון ביחד.
דב ליפמן: ברכות, שוב, ליואל, חברי היקר.
יואל רזבוזוב: תודה, חבר הכנסת דב ליפמן.
יואל רזבוזוב: חבר הכנסת מוטי יוגב.
מרדכי יוגב: ראשית, גם לשרה ולגם לך, יואל, הרבה מאוד הצלחה.
מרדכי יוגב: ולכולנו.
מרדכי יוגב: לכל מי שבחדר הזה אני מניח שאכפת מאוד מהנושא החשוב הזה.
מרדכי יוגב: אנחנו אולי חדשים פה בכנסת, אבל אני מניח שכולם לא חדשים בעיסוק ובאהבה לנושא הזה.
מרדכי יוגב: ציינה פה השרה, נדמה לי, את הגוון המיוחד של כל גל עלייה.
מרדכי יוגב: אני רוצה לומר דבר מאוד קצר בשם מי שהיה מורי ורבי, הרב אברהם צוקרמן.
מרדכי יוגב: הוא עדיין חי.
מרדכי יוגב: הוא היה ראש ישיבות "בני עקיבא" בישראל.
מרדכי יוגב: על הפסוק "כולם נקבצו באו לך - - - כולם כעדי תלבשי" הוא אמר שהפרוש הפשוט שלו הוא שכל גל עלייה הוא כמו חרוז במחרוזת היפה הזאת שבונה את עם ישראל.
מרדכי יוגב: אני מודה שגם הורי – אבי, זכרו לברכה, עסק רבות, בחיפה בעיקר, בקליטת גל עלייה מברית המועצות.
מרדכי יוגב: ובניי, וגם אנחנו זכינו לעסוק בצד של קליטת עלייה, גם של העדה האתיופית, גם בתנועת "בני עקיבא", גם בצבא, וגם בשנים אחרות.
מרדכי יוגב: אני חושב שזה מייחד מאוד את עם ישראל, הנושא הזה של העלייה.
מרדכי יוגב: בתקופות של טרם המדינה גלי העלייה היו אלה שהעמידו את עם ישראל ואת מדינת ישראל מבחינה כלכלית.
מרדכי יוגב: והיום הם מעמידים מהרבה בחינות, מכל מה שגלי העלייה תורמים למדינה.
מרדכי יוגב: יש לנו תפקיד גדול מאוד – כל גל עלייה ונושאיו, קשיי קליטה וחבלי הקליטה – לסייע בדבר הזה, ושכולנו נקרום ביחד עור וגידים.
מרדכי יוגב: אני מודע לבעיות.
מרדכי יוגב: אני גם מזמין – כי לא יצא לי קודם – יש כנס שיזם הבית היהודי, ושיתף את יש עתיד, של נציגי העדה האתיופית, יחד עם שמעון סלומון ואחרים.
מרדכי יוגב: הוא מתקיים היום בכנסת כדי ללמוד את הבעיות, כדי להכיר בהן.
מרדכי יוגב: הם יבואו עם נציגים שיציגו את זה בצורה מאוד מסודרת, כפתח לכך שזה ילך לפגישות עבודה עם שרים.
מרדכי יוגב: כל שר ותחומי העשייה שלו, יחד עם שמעון.
מרדכי יוגב: ואני מקווה שזו תהיה פתיחה לעבודת מטה שתוכל להועיל בנקודות שאכן יש צורך שנסייע בהן.
מרדכי יוגב: אז שיהיה בהצלחה לכולנו.
יואל רזבוזוב: תודה רבה לחבר הכנסת מוטי יוגב.
יואל רזבוזוב: חברי לסיעה, חבר הכנסת שמעון סלומון.
יואל רזבוזוב: אני גם מאוד מרוצה כיוון שאנחנו תופסים פה כמעט את כל האספקטים של העלייה.
יואל רזבוזוב: יש לנו פה עלייה מברית-המועצות, מצפון אמריקה, מאתיופיה.
יואל רזבוזוב: כך שאנחנו כמעט כוללים את הכול.
יואל רזבוזוב: שמעון, אנחנו נשמח שתהיה אתנו כמה שיותר.
יואל רזבוזוב: תרמת הרבה למען הקהילה שלך, ואני בטוח שתוכל לתרום עוד יותר דרך הוועדה הזאת.
שמעון סולומון: נכון.
שמעון סולומון: אני אשמח להגיד כמה משפטים.
יואל רזבוזוב: כן, אנחנו מקשיבים לך.
שמעון סולומון: קודם כל, אני רוצה לאחל ליואל הצלחה רבה.
שמעון סולומון: זו באמת ועדה חשובה.
שמעון סולומון: דרך אגב, לא צריך להגדיר מי חשובה או לא חשובה כי זה תלוי במה נעשה בתור ועדה.
שמעון סולומון: כמות המעשים ואיכות העבודה שלנו יהיו תלויות במה אנחנו רוצים להשיג.
שמעון סולומון: ואני בטוח שנעשה, גברתי השרה, חברי הכנסת וכל הנוכחים, חברי הכנסת.
שמעון סולומון: אני לא אגיד את כל מי שנמצא פה, זה מראה רק על החשיבות של העניין.
שמעון סולומון: אני חושב שכשמדברים על עלייה, לפעמים מדברים על נטל.
שמעון סולומון: אמירות שהן לא כל כך טובות.
שמעון סולומון: אנחנו יודעים – גברתי השרה, שדיברה על פעולות משרד הקליטה בפני חברי הכנסת במליאה, באמת ציינה כל כך הרבה דברים שנעשים ברמת המקרו.
שמעון סולומון: לפעמים כשאנחנו יורדים לרמת המיקרו, אני יודע – כאחד שמכיר קצת את הקהילה האתיופית, ואולי גם קהילות אחרות – יש לנו הרבה בעיות.
שמעון סולומון: התפילה שלי היא שהוועדה הזו לא תתמקד רק בבעיות.
שמעון סולומון: יש גם דברים נוספים.
שמעון סולומון: יש גם דברים חיוביים, כמו אקדמאים, שירות תעסוקה, שצריך להתייחס גם אליהם.
שמעון סולומון: אני חושב שההשתלבות שלנו צריכה להיות - - - ולא רק להתעסק בבעיות.
שמעון סולומון: אני חושב שאצלנו בקהילה יש קשיים רבים מאוד.
שמעון סולומון: יש קשיים רבים מאוד.
שמעון סולומון: והוועדה הזו לא צריכה רק לבוא ולהגיד דברים שהם כביכול לא חשובים, אלא להיות במה אמתית לשטח.
שמעון סולומון: להציף את הבעיות מלמעלה.
שמעון סולומון: כי אם יש לנו קשיים ומשרדים עמוסים, ולא יכולים לשמוע, אולי גם לא נעים לשמוע לפעמים, אולי גם לדחות נושאים מסוימים, הוועדה הזאת צריכה להיות במה אמתית כדי לשמוע מהשטח את מה שיש.
שמעון סולומון: אנחנו צריכים להיות האנשים שמפעילים לחץ כלפי המשרדים שלנו.
שמעון סולומון: אני חושב שיש הרבה מה לעשות.
שמעון סולומון: כמו שהבאנו צורה חדשה לפוליטיקה, אני מקווה מאוד שאנחנו נמשיך בצורה כזאת שזו לא תהיה ועדה מתלהמת, אלא שתהיה ועדה מקצועית, עניינית, שתגיד באופן הכי קשה, אבל באופן מקצועי ועדין כדי שנוכל להתקדם ולא להפוך את הועדה הזו להתנגחויות ולמריבות, ורק להשמיע מי צועק יותר על מי.
שמעון סולומון: וזה תלוי ביושב-ראש.
שמעון סולומון: אני אהיה יד ימינו.
שמעון סולומון: זה יהיה הבית השני שלי.
שמעון סולומון: לא צריך להסביר את החשיבות.
שמעון סולומון: אמנם 32 שנה אני לא מגדיר את עצמי כעולה, אבל אני חוויתי – ועדיין חווה – את משברי העלייה והקליטה.
שמעון סולומון: ובעזרת ה', נעשה הרבה ביחד.
שמעון סולומון: ובהצלחה, שוב.
יואל רזבוזוב: תודה רבה, חבר הכנסת שמעון סולומון.
יואל רזבוזוב: אני מסכים אתך שבוועדה הזו אנחנו לא נדבר רק על הבעיות ולא נדבר רק על מה שהעולים החדשים הולכים לקבל, אלא כמו שאני ציינתי בסיפור האישי שלי, שהמדינה גם נתנה הרבה לעולים החדשים, ואני רוצה גם להראות מה העולים החדשים נתנו למדינת ישראל.
יואל רזבוזוב: אם זה בתחום האומנות, הספורט, התרבות, הרפואה, ובשאר התחומים, עד כמה העולים החדשים תרמו למדינה.
יואל רזבוזוב: אנחנו נציף את זה כאן.
יואל רזבוזוב: אנחנו נעלה את זה לסדר-היום הציבורי.
יואל רזבוזוב: אני מאמין שעם הוועדה הזאת ועם עזרת התקשורת – ואני עוד מאמין בתקשורת – זה יעזור לאותם העולים להיקלט טוב יותר בזכות ההישגים שהם עשו לטובת המדינה.
יואל רזבוזוב: אנחנו נקיים פה דיונים מן הסוג הזה.
יואל רזבוזוב: עכשיו הייתי רוצה לתת את רשות הדיבור למנכ"ל משרד הקליטה, דימה אפרצב.
דמיטרי אפרצב: שלום לכולם.
דמיטרי אפרצב: אדוני היושב-ראש, ברכות חמות.
דמיטרי אפרצב: אני מאוד שמח שבטרם כינוס הוועדה הראשון, בהזמנת השרה, אתם נפגשתם.
דמיטרי אפרצב: היה לנו אתמול יום מאוד מעניין.
דמיטרי אפרצב: אני חושב שזה חסר תקדים, לפחות בארבע השנים שהתחלפו יושבי-ראש ועדות.
דמיטרי אפרצב: זה בהחלט סימן מאוד חיובי לנכונות ולרצינות.
דמיטרי אפרצב: אני רוצה לציין שני דברים קטנים, ברשותך, ואולי אפילו להציע משהו פרקטי בצורה של הצעה.
דמיטרי אפרצב: קודם כל, הרכב הוועדה הנוכחית, בשילוב של המשך הפעילות של השרה אחרי ארבע שנים, זה חסר תקדים.
דמיטרי אפרצב: זו נקודה ששווה מאוד לציין אותה, כי עוד לא היה תקדים במדינת ישראל ששר קליטה נשאר לקדנציה נוספת.
דמיטרי אפרצב: בין היתר, גם מתוך רצונו, למרות האופציות האחרות.
דמיטרי אפרצב: זה מצביע על מגמה מסוימת, וזו נקודה מאוד משמעותית.